
Preambul 


Cine ar fi avut curajul, în acei ani de tristă amintire, marcați de prigoana 
comunistă, să viseze că va veni o zi când va cădea „Cortina de Fier” ce a 
ţinut pentru atâția ani departe unul de altul cele două maluri îndurerate 
ale Prutului! Ce ştia omul de rând în acea perioadă despre ceea ce se întâm- 
plă dincolo de Prut, în afară de faptul că acolo se află URSS, aşa cum, de 
altfel, se învăţa şi la şcoală şi se putea vedea pe hartă? Mai ales, generații- 
lor tinere le era total necunoscută Basarabia şi ceea ce reprezintă ea, iar 
când totuşi, prin voia întâmplării, cineva încerca să discute despre aceasta 
se vedea clar că lipsesc şi cele mai simple date. Un preot cucernic îmi poves- 
tea odată că dânsul coresponda cu un preot din Basarabia. Mi se părea că 
este imposibil aşa ceva. Şi totuşi, era adevărat. Cu această ocazie am înţeles, 
pentru prima dată, că şi dincolo de Prut există o viață catolică. 

Când mai târziu a început perioada de „perestroikă” a lui Gorbaciov, 
care a permis populaţiei o anumită deschidere spre valorile religioase, când 
frații noştri au început să prindă curaj, atunci am început şi noi să ne 
aruncăm privirile mai des şi mai cu nesaţ spre dânşii, iar programele de 
televiziune nu numai că ne încântau privirile, dar ne şi umpleau inimile de 
speranță. Basarabia începea să-şi descopere identitatea între rănile trecutu- 
lui şi perspectivele independenţei sale. Dar nimeni nu ştia încă ce va urma. 

În această perioadă au început şi primele contacte între cele două părți, 
care au culminat cu Podul de Flori şi care au adus după sine noi forme de 
apropiere între frați. În această perioadă, Episcopia Romano-Catolică de 
Iaşi a înțeles provocarea istoriei şi s-a angajat imediat, în persoana păsto- 
rului ei, să susțină spiritual şi să ajute la refacerea vieții spirituale a comu- 
nităților catolice. Crezul de nezdruncinat al Preasfințitului Petru Gher- 
ghel în vocaţia Basarabiei şi curajul său în a promova această nouă Biserică 
ce se năştea zi de zi au condus la apariția unei noi dieceze şi, prin aceasta, 
la normalizarea vieţii credincioşilor catolici din acest teritoriu. 

Cercetând viața religioasă şi bisericească a catolicilor de pe actualul teri- 
toriu al Republicii Moldova în perioada sovietică, trebuie menţionat din 

capul locului că autoritățile ateiste au aplicat metodele cele mai violente 
pentru a lichida Bisericile, în general, şi Biserica Catolică, în special. Prin- 
tre primii care au fost supuşi acestor metode, începând cu anul 1918, au 
fost credincioşii diecezei noastre, care locuiau pe malul stâng al Nistrului, 
în regiunea numită astăzi de noi Transnistria. În Basarabia, în cealaltă 
parte a diecezei, autorităţile sovietice au utilizat experiența acumulată în 
lupta sângeroasă cu religia şi credincioşii pentru prima dată în 1940 şi a 
doua oară după terminarea celui de-al Doilea Război Mondial. 


1. Transnistria 


Pe malul stâng al Nistrului, unde în prezent există cinci parohii catolice, 
puterea sovietică a fost instaurată în anul 1918. Începând cu anul 1924, 
aceste teritorii au făcut parte din Republica Autonomă Sovietică Socialistă 
Moldovenească (în continuare RASSM) aflată în componenţa Ucrainei. 
Revoluţia şi războiul civil din Ucraina au avut consecințe tragice în ceea ce 
priveşte viața religioasă. Religia a fost transformată într-o caricatură şi 
supusă atacurilor, iar organizarea în masă a proceselor împotriva clerului 
catolic s-a prefăcut într-un triumf al minciunii şi al urii. 

În perioada interbelică, regimul sovietic din RASSM a promovat o poli- 
tică antireligioasă continuă, caracterul reprimării cunoscând diferite grade 
de intensitate. Dintre cele 14 raioane din componența RASSM, partea de 
nord era, istoric, teritoriul canonic al Episcopiei Romano-Catolice de Kame- 
neț (Decanatul de Balta). Raioanele din sud-estul RASSM erau în perioada 
respectivă în componența Episcopiei Romano-Catolice de Tiraspol, creată 
de Sfântul Scaun în 1848. 

Conform recensământului din 1926, pe teritoriul RASSM locuiau apro- 
ximativ 7.400 de catolici, dintre care 4.853 polonezi şi 2.500 germani!. Cei 
mai mulți catolici de origine polonă locuiau în raionul Râbnița - 1.138 
persoane?, în raionul Camenca - 952 persoane, în Balta — 838 persoane“, 
în Kruteansk — 481 persoane: etc. Germanii, catolici în mare parte, locuiau 
compact în raionul Tiraspol — câteva mii de persoanef. 


1 În timpul efectuării recensământului nu a fost indicată religia populaţiei, iar din acest 
motiv toată populația poloneză a fost considerată catolică. Numărul catolicilor de origine 
germană este calculat aproximativ, în baza numărului de locuitori în acele regiuni unde se 
ştie că locuiau catolici. 

2 Mondoea. Mamepua.nypune emamucmuue. MonQaeua. Cnamucmuseckue mamepuanbl 
[Moldova. Materialurile statistice], Balta 1928, 158. 

3 Monoea. Mamepuanypu.ne emamucmuue, 215. 

4 Mon0oea. Mamepuanypu.ne emamucmuue, 25, 206. 

5 Monoea. Mamepuanypu.ne emamucmuue, 139. 

6 Monoea. Mamepuanypu.ne emamucmuue, 190. 

Autorităţile se implicau în mod brutal în activitatea internă a tuturor 
confesiunilor religioase. În scopul lichidării vieții religioase şi bisericeşti, 
CER”, DPSS, NKVD? şi organele administrative aplicau diferite metode de 
represiune față de preoții şi credincioşii catolici, care mergeau de la amenzi 
până la condamnarea la închisoare şi trimiterea în lagăre, ba chiar şi până 
la pedeapsa cu moartea. Celebrările religioase erau limitate de o serie de 
restricții. Printr-un ordin special a fost interzis trasul clopotelor, iar consi- 
lile bisericeşti (denumite dvațatea, de la numărul 20, care indica numărul 
membrilor) erau instituite de către autorităţile civile împotriva dreptului 
canonic. Misiunea acestor consilii bisericeşti era aceea de a conduce şi admi- 
nistra parohiile, limitând, în felul acesta, la maximum rolul de conducere 
al preotului. Consiliile erau obligate să raporteze autorităţilor toate infor- 
maţiile despre persoanele cărora li se administrau sacramentele (Botezul, 
Căsătoria) sau beneficiau de înmormântare religioasă. Deseori erau inter- 
zise slujbele, iar pentru celebrarea lor era necesară permisiunea specială a 
autorităților locale. Chiar şi predicile erau controlate. Unele consilii bise- 
riceşti interziceau predicile şi colecta pentru întreţinerea lăcaşurilor de 
cult şi a preoţilor, care se făcea de obicei în timpul slujbelor“, pentru a se 
elibera de responsabilitatea menţionată mai sus. 

Puterea sovietică era interesată să ofere tineretului o educaţie ateistă. 
În Constituția URSS adoptată în 1918 era stipulat că persoanele cu vârsta 
sub 18 ani nu au dreptul să participe la ceremonii religioase. Această pre- 
vedere avea ca scop sovietizarea cât mai rapidă a generațiilor de copii şi 
tineri. În toamna anului 1928, Comisariatul Educaţiei a emis un ordin 


1 CER SCP RSFR - Comisia Extraordinară Rusă pentru lupta cu contrarevoluţia şi sabota- 
rea pe lângă Sovietul Comisarilor Poporului Republicii Sovietice Federative Ruse (1917-1922). 

8 DPS NKVD RSFR - Direcţia Politică de Stat pe lângă NKVD al RSFR. Instituită, la 
propunerea lui V. Lenin, la cel de-al IX-lea Congres al Sovietelor pe 6 februarie 1922, prin 
decizia Comitetului Unional Executiv Central cu privire la lichidarea CER şi reorganizarea 
sa. Prin aceasta, funcțiile îndeplinite anterior de CER au fost încredințate Comisariatului 
poporului pentru Justiţie al RSFR, pe lângă care, prin „Decizia cu privire la supravegherea 
procuraturii” din 22 mai 1922, a fost instituită Procuratura. 

°? Comisariatul Poporului al Afacerilor Interne al URSS - organul central de stat al 
URSS pentru lupta împotriva criminalității şi a menţinerii ordinii publice între anii 1934- 
1946, redenumit mai târziu Ministerul Afacerilor Interne al URSS. În perioada existenței 
sale, NKVD a îndeplinit importante funcţii de stat, legate atât de menţinerea ordinii şi a 
securității de stat, cât şi de sfera gospodăririi comunale şi a economiei țării. Menţionarea 
acestei organizaţii în publicistică este deseori asociată cu încălcarea legilor în perioada repre- 
siunilor din anii '30 ai secolului al XX-lea. 

10 R. ŞEVCENKO, „Pumero-karonuuecraa IlepkoBe s MonnaBckoli ABTOHOMHOHĂ COBeTCROIĂ 
Conuanucruuaeckoii Pecny6nure (1924-1940 rr.)” [,„Biserica Romano-Catolică în Republica 
Autonomă Sovietică Socialistă Moldovenească (1924-1940)”], Analecta catholica, I, 
Chişinău 2005, 225. 

1 R. ŞEVCENKO, „Pumcro-karonuuecraa IlepkoBe...”, 225. 

secret prin care profesorii trebuiau să urmărească elevii şi familiile lor, să 
viziteze apartamentele lor pentru a clarifica atitudinea familiei față de reli- 
gie. În 1929 a fost adoptat un ordin privind înființarea obligatorie în fiecare 
şcoală a cercurilor de „ateişti militanți”. Profesorii trimiteau copiii la bise- 
rică, pentru ca aceştia să spioneze persoanele care se roagă acolo şi să pre- 
zinte liste administraţiei şcolii. În acelaşi an, „Revista profesorilor” a 
anunțat instituirea posturilor de „profesori de educaţie ateistă” şi stabili- 
rea primului congres al „copiilor atei”, care a avut loc în 1930. Denunţările 
erau considerate o datorie morală şi un act de bravură civică, mai ales în 
cazul rudelor”. 

Încă de la începutul anilor '20 a fost organizată propaganda antireligi- 
oasă sub formă de carnavaluri antireligioase, procesiuni ce voiau să indice 
„înmormântarea religiei”, judecăţi împotriva lui Dumnezeu şi a sărbătorii 
Paştelui, procesiuni cu torţe etc. Erau implicaţi activ şi copiii. Ei erau 
impuşi să pângărească simbolurile religioase, să participe la distrugerea 
icoanelor, să ofenseze credincioşii. Din acest motiv, nu toți părinții erau de 
acord să-şi trimită copiii la asemenea şcoli. De exemplu, în şcolile profesio- 
nale din Tiraspol studiau doar doi polonezi’, deşi în oraş şi în suburbii 
locuiau 101 reprezentanţi ai acestei minorități naționale”. 

Organele DPS găseau nu puţine motive pentru acuzaţiile de ordin poli- 
tic. În 1920, în urma războiului sovieto-polonez, teritorii mari din Ucraina 
au fost ocupate de sovietici, inclusiv o parte din RASSM, care până la sfâr- 
şitul secolului al XVIII-lea aparținea regiunii de frontieră estică a Poloniei. 
Mulţi preoți polonezi care suferiseră de pe urma represiunilor sovietice 
susțineau acum deschis armata poloneză. Prin urmare, în timpul retrage- 
rii, de regulă, militarii le propuneau preoților să părăsească aceste teritorii. 
Între anii 1918 şi 1920 au fost ucişi şapte preoţi ai Episcopiei Romano-Cato- 
lice de Kameneţi5, primii dintr-o lungă serie de martiri. Printre ei se numără 
părintele lan Kniukşta, care a administrat parohia Raşcov încă din 1904. 
În 1914 el a devenit paroh, iar mai târziu a slujit şi în parohia Kodâma, 
astăzi în Ucraina. Părintele Ian a fost ucis de către Gărzile Roşii în 1919 
sau 192016. 


12 R. ŞEVCENKO, „Pumcko-karonuuecraa IlepkoBe...”, 241. 

13 O. GALUŞCENCO, „Hanmenermunerea s MACCP” [Minoritățile naționale din RASSM”], 
Maicao [Gândul], nr. 3 (7), octombrie 1999, 94. 

14 Mon0oea. Mamepuanypu.ne emamucmuue, 188. 

15 Chiar şi după lichidarea Diecezei de Kameneţ, în 1866, conform decretului lui Alexan- 
dru al II-lea, şi alipirea ei la Dieceza de Luţk-Jitomir, Dieceza de Kameneţ a fost păstorită 
de un administrator apostolic. Această misiune a fost îndeplinită de episcopii din Luţk-Ji- 
tomir. Restaurată în 1918, dieceza a activat în cadrul provinciei Kameneţ-Podolsk. Până în 
1926 a fost condusă, prin vicarii săi, de episcopul P Mancovskii, aflat în Polonia. 

16 R. ŞEVCENKO, „Pumcro-HKaronuuecraa IlepkoBe...”, 229. 

Mulţi preoți, fiindu-le frică de represaliile CER, şi-au părăsit parohiile 
şi au plecat în Polonia. Numai în Dieceza de Kameneţ, jumătate dintre 
preoți, inclusiv decanii, şi-au abandonat parohiile", plecând în Polonia sau 
retrăgându-se în locuri mai puțin periculoase. Dintre toți decanii!* a rămas 
doar cel de Balta — părintele Antonii Veghedis —, care a slujit ca paroh în 
Râbnița din 1905. 

Conform informaţiilor Comitetului regional de partid, pe 11 mai 1929, 
în cadrul autonomiei activau 340 de parohii şi comunităţi religioase. Din- 
tre acestea, 6 erau parohii romano-catolice, dar nu se cunoaşte exact în ce 
localități”. 

Planul cincinal de industrializare gi transformare socialistă a relațiilor 
obşteşti din URSS, adoptat în 1930, promitea „soluționarea definitivă a 
problemei de intoxicare religioasă a maselor şi lupta nemiloasă cu orice 
religie în cel mai larg sens al cuvântului”. In programul organizației obşteşti 
Uniunea Ateilor Militanți, numit, pe 5 mai 1932, „cincinal antireligios”, se 
declara: „Până la 1 mai 1937, pe întreg teritoriul URSS nu trebuie să 
rămână nici o casă de rugăciune şi însuşi conceptul de Dumnezeu trebuie 
să devină o relicvă a Evului Mediu, perceput ca un instrument de oprimare 
a clasei muncitoare”. In 1935, organele NKVD au efectuat represalii în 
masă împotriva clerului şi credincioşilor mai activi, acuzaţi de spionaj şi 
acțiuni contrarevoluționare. Pe parcursul aceluiaşi an, în Transnistria au 
fost închise 134 de biserici şi case de rugăciune. Pe 1 mai 1937 mai activau 
doar 32 de comunităţi, cele catolice au fost închise toate”. 

În 1935 a avut loc primul atac asupra bisericii catolice din Râbnița, când 
au fost scoase clopotele. Pe 4 martie 1936, de sfântul Cazimir, credincioşii 
ce mergeau la slujbă au văzut un steag roşu pe biserică, în loc de cruce. 
Altarul a fost profanat şi închis. Obiectele bisericeşti au dispărut, orga a 
fost distrusă, imaginea Maicii Domnului din fața bisericii a fost şi ea dis- 
trusă. Clădirea bisericii a fost transformată într-un atelier de tâmplărie, 
iar în casa parohială s-a stabilit Comisariatul militar raional. 


» 


17 R. ŞEVCENKO, „Pumcro-HKaronuuecraa IlepkoBe...”, 225; W. Rosowski, „Diecezja 
Kamieniecko-Podolska w latach 1917-1921”, în Pasterz i twierdza, Kraków — Kamieniec- 
Podolski 2001, 234. 

18 În 1914, conform datelor bisericeşti, în decanatul de „Bălţi existau 9 parohii, o filială, 
erau 23.219 credincioşi, în mare parte de origine poloneză. În 1917, deşi numărul de parohii 
a rămas acelaşi, erau 13 preoţi, în 1919 — 11, în 1922 — 6, în 1923 — 4. A se vedea W. Ro- 
sowski, „Diecezja Kamieniecko-Podolska w latach 1917-1921”, 216-238. 

19 Arhiva Organizațiilor Politice Obşteşti din Republica Moldova (AOPO), f. 49, m. 1, d. 
1.419, f. 1. Deoarece lipsesc documente, este dificil de a explica de ce erau gase parohii ro- 
mano-catolice şi unde se aflau acestea. 

2 R. DzvONKOVSKII, Pumcko-kamonuueckas Ileprkoev 6 CCCP 1917-1939. Hcmopuuecruii 
ouepr [Biserica Romano-Catolică din URSS. 1917-1939. Schiţă istorică], Lublin 1997, 29. 

21 AOPO, f. 49, d. 2748, f. 17. 

În decembrie 1936, parohul de Râbnița, în vârstă de 70 de ani, a fost 
condamnat la trei ani de exil. Credincioşii au apelat la ajutorul preşedinte- 
lui Comitetului Executiv Central al RASSM, Evstafii Voronovici (originar 
din raionul Râbnița), care în timpul războiului civil, împreună cu alți” 
activişti sovietici şi evrei, fusese ajutat de părintele Anton, care l-a ascuns 
de forțele de contraspionaj ale generalului Denikin (conducător al forțelor 
antirevoluționare). Poate simțindu-se dator, Voronovici a anulat deporta- 
rea, iar părintele Anton a rămas la Râbnița, unde a şi murit în anul urmă- 
tor, 1937. Parohiile din Râbnița şi Raşcov şi-au reluat activitatea în perioa- 
da celui de-al Doilea Război Mondial. 

Situaţia era similară şi în parohiile ce făceau parte din Episcopia de 
Tiraspol. În 1902, în raioanele Tiraspol şi Ananievsk locuiau 10.313 cre- 
dincioşi catolici în 6 parohii. Însă după expulzarea populației germane, 
care a avut loc în anii 1914-1915, şi din cauza mişcărilor de populaţie din 
perioada sovietică, numărul catolicilor a scăzut considerabil. Conform da- 
telor din 1926, numai în raionul Tiraspol locuiau compact aproximativ 
1.000 de credincioşi: în Tiraspol — 101 persoane”, în satele Andriaşevca 
Nouă şi Veche — 177%, în Stepanovca — 572%, în Şaica — 982. Până în 1937 
au fost închise parohiile din toate localităţile. 

De la începutul anului 1938, catolicii nu mai sunt menţionaţi în docu- 
mentele oficiale. Tot mai des în rapoartele oficiale se puteau citi expresii de 
genul: „nu au fost remarcate acțiuni ostile din partea cultelor şi mişcărilor 
religioase”%. 

Pe 15 noiembrie 1941, Papa Pius al XII-lea l-a numit pe Mons. Marcu 
Glaser, fostul canonic al Diecezei de Tiraspol, în oficiul de paroh al parohiei 
Chişinău, decan al parohiilor basarabene, delegatul ordinariatului şi con- 
ducătorul Misiunii Catolice pentru Basarabia, Bucovina şi Transnistria, cu 
sediul în oraşul Odessa. În prima jumătate a anului 1942 se constată că în 
componența Misiunii intrau 18 preoți care administrau sacramentele şi 


22 Kuuza namamu. Mapmupono?... [Cartea Memoriei. Martirologul Bisericii Catolice în 
URSS], 41-42; W. Rosowski, Diecezja Kamieniecko-Podolska w latach 1917-1921, 233; 
Henryk Soroka, Polskie duszpasterstwo parafialne w Moldawii naprzykladze parafii Stoboda 
Raszkowo i Rybnica, w Polacy w Mołdawii, Lublin 1995, 189. 

% Ramstadt — 2.450 credincioşi, Candel — 2.741, Zelț — 2.537, Baden — 1.842, Strasbourg 
— 643, Tiraspol — 100. A se vedea: O. LIȚENBERGHER, Pumcro-raronnuecraa LlepoBr B 
Poccuu. Hcropua n npaBoBoe nonoxenue, [Biserica Romano-Catolică din Rusia. Istoria şi 
statutul legal], Saratov 2001, 352. 

2 Monmosa. Marepunanypune crarucruue, 188. 

25 MonQoea. Mamepuanypune emamucmuue, 189. 

2 MonOoea. Mamepuanypune emamucmuue, 190. 

2 MonQoea. Mamepuanypune emamucmuue, 189. 

28 AOPO, fond. 49, m. 1, d. 3873, f. 3,9. 


62 DIALOG TEOLOGIC 24 (2009) 


asistau spiritual şi material toate comunităţile catolice existente. De exem- 
plu, meritele pentru restabilirea vieții religioase în comunitățile din Râb- 
nița şi Raşcov aparțin preoților Francisc Craevski şi Iosif Hahule din Buco- 
vina. Printre preoţii Misiunii era şi părintele Walter Campe, care a activat 
în parohia basarabeană Emmental. În 1943, Monseniorul Marcu Glaser a 
fost consacrat episcop de Cesaropolis?%. 


2. Basarabia 


Trupele sovietice şi noua administraţie au ocupat Basarabia pe 28 iunie 
1940, iar pe 2 august 1940 a fost creată Republica Sovietică Socialistă Mol- 
dovenească (în continuare RSSM)”. Astfel, pentru prima dată, parohiile 
catolice din Basarabia au fost smulse Episcopiei Romano-Catolice de Iaşi, 
sub jurisdicția căreia se aflau din 1921. Acţiunile puterii sovietice împotriva 
catolicilor s-au concretizat prin naționalizarea ilegală a clădirilor biserici- 
lor şi bunurilor parohiale. Şcoala parohială din Bălți”! şi şcoala-internat 
catolică din Tighina? au fost închise. Şcoala parohială din Chişinău a fost, 
de asemenea, închisă. 

Stilul tradițional de viață a fost distrus ca urmare a relocării coloniştilor 
germani de către autoritățile sovietice în 1940, a expulzării „elementelor 
antisovietice” şi a naționalizării bunurilor private. Ca urmare a relocării în 
Germania a credincioşilor din colonia germană Emmental (în prezent, s. 
Pervomaisk), parohia de acolo a încetat să mai funcţioneze“. Părintele 
Ioan Hondru, originar din Chişinău şi paroh al parohiei Ismail, a fost supus 
persecuțiilor şi acuzațiilor de activitate antisovietică. 


22 ANRM, fond. 706, m. 1, d. 1009, f. 11-12; A. ZIÓŁKOWSKI, „Pastoralne implikacje prac o 
Bukowinie”, în W kregu relacji Polsko Rumurskich, Suceava 2005, 81; O. LIȚENBERGHER, 
Pumcko-kamonuueckaa  Ilepkoev e Poccuu..., 309-310; Henryk Soroka, Polskie 
duszpasterstwo parafialne w Motdawii..., 181-182, 190. 

3 „Buletinul Sovietului Suprem al URSS”, 1940, N 28, p. 424-425. Legea a fost adoptată 
de către Sovietul Suprem al URSS pe 2 august 1940. Despre formarea Republicii Sovietice 
Socialiste Moldoveneşti. 

31 ANRM, fond. 2848, m. 16, d. 1, f. 131. Şcoala a fost fondată în 1907. 

3 ANRM, fond. 2848, m. 16, d. 5, f. 130. 

33 ANRM, fond. 2848, m. 16, d. 5, f£. 138. În arhiva Eparhiei Romano-Catolice Chişinău 
au fost păstrate parțial documente despre fondarea şi activitatea şcolii în perioada 
interbelică. 

34 V, Pasat, TpyOnbie cmpahnuubi uemopuu Monoevi 1940-1950-e 22 [Paginile dificile ale 
istoriei Moldovei din anii 1940-1950], Moscova 1994, p. 20-22. 

2.1. Părintele Ioan Hondru 


Stabilirea puterii sovietice a determinat un flux de refugiați din Basara- 
bia, printre care erau credincioşi şi mulți preoţi catolici. Dintre cei nouă 
preoți” ce activau în cele zece parohii basarabene, au rămas doar doi. Unul 
dintre ei era părintele Nicolae Şciurek, parohul parohiei din Chişinău, şi 
celălalt era părintele Ioan Hondru. 

Părintele Ioan Hondru s-a născut în județul Chişinău în 1877, a absolvit 
Seminarul Romano-Catolic din Saratov, a fost hirotonit în 1898 şi din 1908 
a fost administrator al parohiei din Ismail din cadrul Episcopiei de Tiraspol. 

Conform altor surse, părintele loan Hondru ar fi fost iniţial ieromonah 
ortodox (probabil că a slujit şi în una dintre mănăstirile de la Muntele 
Athos) care a aderat la Biserica Catolică, practicând în ritul oriental”, 
după publicarea manifestului din 17 octombrie 1905 prin care țarul Nico- 
lae al II-lea oferea poporului libertăţi civile. Însă, în pofida libertăţii de 
conştiinţă proclamate în articolul I al manifestului, slujbele pentru catolicii 
de rit oriental erau încă interzise. Pentru o scurtă perioadă, părintele Hon- 
dru a activat în calitate de preot greco-catolic şi la Minsk. În 1907, cu per- 
misiunea episcopului Karl Nedzealcovskii din Luţk-Jitomir, celebra în bise- 
ricile catolice din Jitomir în ritul oriental. 

În 1907, în revista „Timpuri noi” a fost publicat un anunţ precum că 
părintele loan Hondru a primit permisiunea de la Roma „să rămână în 
ritul slav în calitate de misionar în Rusia”. El nu ascundea faptul că era 
catolic rus“ şi, din acest motiv, activitatea lui a trezit suspiciuni în rândul 


3 Almanahul „Presa Bună” pe anul 1936, laşi, 79-80. 

35 N. SAGANOVA, „Pumcro-Karonuuecraa Ileprogr B Monnagcroi CCP sB 1940- 
1960 rr.” [„Biserica Romano-Catolică din RSS Moldovenească în anii 1940-1960”], 
Analecta catholica, II, Chişinău 2006, 48; Odeceruii mapmuponoe [Martirologiul 
din Odessa], ediţia 3, 2; Kuuza namamu. Mapmupono2..., 255. 

37 Conform datelor oficiale, în 1905-1909, la Biserica Catolică au aderat 233.000 persoane. 
A se vedea: Hcmopus Pumexko — Kamonuueckoŭ I|epreu e Poccuŭckoŭ Hmnepuu (XVIII-XX 
66.) 6 Qorymenmax Poccuŭckozo zocyðapemeennozo ucmopuueckozo apxusa [Istoria Biseri- 
cii Romano-Catolice din Imperiul Rus (sec. XVIII-XX) în documentele arhivei istorice de 
stat a Rusiei], Sankt-Petersburg-Vargovia 1999, 128. 

38 ATSR, fond. 821, m. 128, d. 597, f. 3, 3 verso, 5, 5 verso, 6, 10. 

39 AISR, fond. 821, m. 128, d. 597, f. 1. 

4 Prima comunitate de catolici ruşi a fost creată la începutul secolului al XX-lea la Peters- 
burg, în jurul a doi preoți ortodocşi convertiți la catolicism: părintele N. Tolstoi (în 1894) şi 
părintele A. Zercianinov (în 1896). Aceştia au adunat în jurul lor numeroşi adepți care s-au 
manifestat foarte activ în această perioadă. În mai 1908, părintele Alexei Zercianinov a fost 
declarat de către Sfântul Scaun „conducătorul misiunii preoților şi laicilor de rit greco-slav, 
care locuiesc în Imperiul Rus şi se supun doar Sfântului Scaun”. În 1909 comunitatea catoli- 
cilor ruşi din Petersburg a fost recunoscută de către autorități. În manifestul | publicat în 
1913, catolicii ruşi chemau la reunificarea Bisericilor Ortodoxă şi Catolică. În perioada 

autorităților şi episcopilor Bisericii Ortodoxe Ruse. Au început să apară în 
ziare articole scrise la comandă, în scopul discreditării tânărului preot. El 
spunea despre sine: „Sunt preot greco-catolic din voința Sanctităţii Sale 
Papa de la Roma, care doreşte ca şi catolicii ruşi să-şi păstreze ritul pro- 
priu, acceptând doar dogmele crezului Bisericii Romano-Catolice, fără să 
fie necesar să renunţe la limba rusă”. 

Părintele loan Hondru şi-a început activitatea în parohia din Ismail în 1908 
şi a fost sub supravegherea poliției secrete pentru o lungă perioadă de timp“. 
Din 1909 el a fost administrator al parohiei romano-catolice Ismail“. 

În 1940, după stabilirea puterii sovietice în Basarabia, părintele Ioan a 
continuat să exercite responsabilităţile sale în comunitatea din Ismail. Din 
această cauză a fost acuzat de activitate antisovietică şi contrarevoluţionară. 
A fost arestat pe 10 iulie 1940, iar pe 3 iunie 1941, conform articolului 54-13 
din Codul penal al URSS, a fost condamnat la opt ani de muncă în lagăr, 
fiind trimis în Gulag. Ce s-a întâmplat mai departe cu părintele Ioan Hon- 
dru nu ne este cunoscut“. 


3. RSSM. Închiderea bisericilor şi represiunile (1947-1987) 


De la sfârşitul lunii august 1944, o dată cu reinstaurarea puterii sovie- 
tice, în RSSM a fost reluată transformarea socialistă. În republică a fost 
aprobat un nou sistem economic de stat, au fost naționalizate proprietățile 
private şi bisericeşti. Anii 1946-1947 în istoria acestui teritoriu sunt asoci- 
ați cu tragedia foametei organizate, când oamenii îşi părăseau familiile, iar 
în unele localităţi au existat şi cazuri de canibalism”. 

Acestea au fost timpuri de profundă tensiune socială. Conducerea noii 
republici sovietice considera ca fiind prioritară „curățirea republicii de toți 
cei care împiedică construirea socialismului”. Pentru a accelera construi- 
rea noului sistem, erau aplicate diferite măsuri: suprimarea „culacilor” 
(chiaburilor) şi reprimarea lor în anii 1945-1948; expulzarea „culacilor” şi 


Da 


a altor „elemente nedorite” în anul 1949; deportarea forțată a credincioşilor 


sovietică, soarta exarhului pr. L. Fedorov, a preoţilor şi laicilor din cadrul Bisericii Greco- 
Catolice din Rusia a fost una tragică. A se vedea: I. Osipova, B a36ax ceoux COKpOŬ Men, 
Moscova 1996, 7-48. 

41 N. SAGANOVA, „Pumcro-Karonnuecraa IleproBe...”, 49; AISR, fond. 821, m. 128, d. 597, 
f.7,8. 

42 AISR, fond. 821, m. 128, d. 597, f. 11-14. 

%3 Peccapabcruii, ranenQapv ewcezoOnur na 1910 200 [Calendarul anual basarabean pen- 
tru anul 1910], 314. 

4 Kuuza namamu. Mapmupono2..., 255. 

45 N. SAGANOVA, „Pamcko-Karonnueckasa IlepkoBr...”, 59; Tonoð e Monoose (1946-1947). 
C6opnur Qorymenmos [Foametea în Moldova (1946-1947). Colecţie de documente], Chişinău 
1993. 

de diferite confesiuni“. Printre cei care împiedicau construirea socialismu- 
lui erau consideraţi şi credincioşii catolici. 

În 1945, în republică existau şapte parohii: Chişinău, Soroca, Bălți, 
Tighina, Orhei, Râbnița şi Raşcov. Parohiile din Chişinău, Bălți, Tighina şi 
Orhei, fondate în secolul al XIX-lea, nu-şi întrerupseseră niciodată activi- 
tatea din momentul fondării lor. În alte localităţi activau comunităţi şi 
grupuri de catolici care erau afiliate parohiilor existente. În câteva dintre 
ele au fost deschise şi capele catolice, şapte la număr. Patru dintre ele erau 
în satele Glodeni (într-o casă privată)“, Stârcea (într-o casă privată)“, 
Petropavlovka (Ion Creangă) din comuna Copăceni“ şi Creţoaia%. În Bălți, 
Chişinău şi Râbnița, acestea erau în cimitir. 

Începând cu 1947, în cadrul acțiunii de suprimare a minorităţii catolice, 
Consiliul pentru Cultele Religioase din cadrul Consiliului de Miniştri al 
URSS:*! şi conducerea de partid a RSS Moldoveneşti s-au axat pe distruge- 
rea bisericilor şi a capelelor. Este greu de precizat numărul credincioşilor 
catolici din RSSM care au fost arestaţi în această perioadă şi au murit în 
închisori sau în exil. Sunt cunoscute doar câteva nume: Vaclav Ruţinskii 
(n. 1887), preşedinte al Consiliului parohial din Soroca, contabil, împreună 
cu soția sa, Maria Ruţinskii, profesoară de limbi străine la şcoala medie şi 
conducătoarea Casei Polone, care au fost exilați în regiunea Kurgansk în 
1940. 

Antonina Ivanovna Kuzminskaia (n. 1901), din Soroca, face parte dintre 
cei 20 de fondatori ai parohiei; ea a fost, de asemenea, deportată în regiunea 
Kurgansk. Fratele ei, Bronislav Ivanovici Kuzminskii (n. 1892)®, împreună 
cu soția sa au fost deportaţi în aceeaşi regiune. Au fost trimişi în lagăre şi 
alți enoriaşi precum Victor Ivanovici Glembovskii”, preşedintele Consiliu- 
lui parohial din Bălţi, familiile Cotilevici% şi Micloşevki; de asemenea, şi 


45 V PasaT, TpyOnbie cmpanuubl ucmopuu MonQoev. 1940-1950-e 2e. C6opnur 
Qorymenmos [Pagini dificile din istoria Moldovei în anii 1940-1950. Colecţie de documente], 
Moscova 1994. 

41 ANRM, fond. 3305, m. 1, d. 38, f. 29-37. 

13 ANRM, fond. 3305, m. 1, d. 44, f. 21. 

+ ANRM, fond. 120, m. 1, d. 337, T. 2, f. 890 

% In Creţoaia, după dimensiuni, clădirea capelei se considera biserică, sub protecţia 
preotului din Tighina. 

5 Partidul Comunist conducea politica antireligioasă din ţară, inclusiv în RSSM, prin 
crearea la Moscova, în 1944, a Consiliului privind Cultele Religioase din cadrul Consiliului 
de Miniştri al URSS şi prin împuterniciții săi. A se vedea: N. SAGANOVA, „Pumcro- 
Haronnueckaa Ileprogr...”, 58-146. 

52 Cartea Memoriei, III, Ştiinţa, Chişinău 2003, 384. 

5 Cartea Memoriei, III, 328 

5 ANRM, fond. 3305, m. 1, d. 41, f. 9. 

5 Cartea Memoriei, I, Ştiinţa, Chişinău 1999, 89. 

enoriaşii din Glodeni Iosif R. laşinskii (n. 1890) şi soția sa, Maria laşinskaia 
(n. 1890), în casa cărora era improvizată capela. S-au aflat în regiunea 
Kurgansk, pentru diferite perioade de timp, şi membrii comunităţii catolice 
din satul Stârcea: Petru F Poneatovskii (n. 1897), Emilia L. Boguţcaia (n. 
1890), Carolina L. Cotilevici (n. 1896), Efrosinia I. (n. 1903) şi Anatol P 
(n.1932) Poneatovskii, Emilia M. Prominskaia (n. 1903 sau 1909) cu fiica 
ei Maria, Tomaşevskii Emilia S. (n. 1896), Anton A. (n. 1924) şi Victoria A. 
(n. 1925). Au fost supuşi represaliilor şi enoriaşii din Grigorăuca, famili- 
ile Faustovski58 şi Hvorostovski*?. 

Temându-se de intensificarea activităţii spirituale în viața credincioşi- 
lor, autorităţile sovietice au interzis existența confraternităţilor, grupuri- 
lor de rugăciune, cercurilor educative, precum şi a fondurilor de ajutor 
reciproc ale diferitelor organizaţii de tineret. În 1949 s-au intensificat per- 
secuţiile şi a fost emis ordinul de a dizolva grupurile Rozariului Viu. Auto- 
rităţile considerau că activitatea acestor grupuri nu trebuia considerată ca 
fiind un ritual religios şi, ca atare, nu intra sub incidenţa articolului 124 
din Constituţia URSS%, care prevedea respectarea libertăţii de conştiinţă. 
Astfel, sub masca legalităţii, continua persecutarea credincioşilor. Aceasta 
repeta metodele şi practicile Uniunii Ateilor pe teritoriul URSS din perioada 
interbelică şi recrea în totalitate atmosfera din anii 1920-1930€1. 

În pofida rezistenței credincioşilor, în perioada 1947-1963 a fost interzisă 
celebrarea liturghiilor în cele zece parohii şi în celelalte comunităţi care 
erau active până în anul 1944. Pe 10 ianuarie 1947, biserica parohială din 
Orhei a fost „oferită” de către autorităţi pentru a fi utilizată ca sală spor- 
tivă. În februarie 1948 au fost închise bisericile din satele Creţoaia şi Raş- 
cov. Biserica din Creţoaia a fost distrusă, iar cea din Raşcov a fost pusă la 
dispoziția colhozului local. 

În 1947 au încetat să mai funcționeze capelele din satele Stârcea şi Glo- 
deni. 18 familii catolice din Glodeni, neprimind răspuns pozitiv la cererea 
de legalizare adresată autorităţilor locale, i-au scris chiar lui Stalin. Un 
astfel de curaj nu poate fi explicat altfel decât prin faptul că ei chiar cre- 
deau că li se va face dreptate şi că li se vor restitui capela şi bunurile 


% Cartea Memoriei, IL, Ştiinţa, Chişinău 2001, 328. 

51 Cartea Memoriei, II, 351 

58 În semn de respect deosebit faţă de familia Faustovski, la cererea credincioşilor, în 
1990, consiliul sătesc a alocat pentru construirea bisericii catolice acelaşi lot de pământ 
care făcea parte din gospodăria lor până la venirea puterii sovietice. 

5 Cartea Memoriei, III, 312. 

5 ANRM, fond. 3305, m. 2c, d.5, f. 98-99. 

6 AOPO, fond. 49, m. 1, d. 852, f. 6-7; W. Rosowski, Diecezja Kamieniecko-Podolska w 
latach 1917-1921, 242; A. NBINâr, Comisarul diavolului, Moscova 1993, 99. 

acesteia“?. Dar miracolul nu s-a produs. În aprilie 1949, credincioşilor din 
Râbnița le-a fost refuzată legalizarea, spre sfârşitul anului următor capela 
de la cimitir a fost închisă, iar în 1960 a fost distrusă. Biserica din Tighina 
a fost închisă pe 4 ianuarie 1950. Pe 1 martie 1951, biserica din Soroca a 
încetat să funcționeze, iar clădirea a fost preluată de autorităţile locale 
pentru folosirea ei în alte scopuri. Pe 22 februarie 1962 este desființată 
parohia Bălți, biserica fiind închisă. Pe 14 ianuarie 1963, autoritățile au 
luat decizia de a închide biserica din Chişinău şi de a o transfera spre uti- 
lizare şcolii alăturate. Credincioşii care nu erau de acord cu o asemenea 
situaţie au început să trimită scrisori către eşaloanele de sus ale puterii 
sovietice. 

Deoarece părintelui Bronislav Hodanionok nu i-a fost acordată permisi- 
unea de a se deplasa la Râbnița, credincioşii din acest oraş i-au trimis în 
decembrie o scrisoare lui I. Stalin, solicitându-i ajutorul, dar nu au fost 
ascultați. Credincioşii din Bălți nu au reuşit să obțină restabilirea legalităţii 
parohiei lor, cu toate demersurile pe care le-au făcut la Chişinău, la diferite 
ministere, trimițând în acest scop chiar scrisori conducerii PCUS, inclusiv 
lui N. Hrugciov®. 

Doar credincioşii din Chişinău, după multe solicitări, urmând sfatul 
părintelui Bronislav, au trimis o delegaţie la Moscova, reuşind, în cele din 
urmă, să rămână în legalitate, deşi nu au obținut să le fie restituită biserica. 
Totuşi, le-a fost dată spre folosire o altă biserică, mult mai mică, pe terito- 
riul cimitirului armeano-polonez&. Până în 1989 doar parohia Chişinău a 
activat legal, având un preot recunoscut de autorități. 

Ca o consecinţă a acestei politici restrictive din partea autorităţilor Mol- 
dovei Sovietice, în toate localităţile unde existau credincioşi catolici au fost 


62 N. SAGANOVA, „Pumcro-Karonuueckaa IleproBe...”, 89-92. Două pagini scrise stăruitor cu 
cerneală, marcate cu data de 13 martie 1949. Această mărturie despre credință a fost 
semnată de 39 de catolici. Nu s-a reuşit descifrarea numelor tuturor familiilor, dar iată o parte 
dintre ele: Monastârskii P, Nejenskii, Mihailevskaia, Komarnițkii, Dubiţkii K., Buterskii E., 
Gurskii P, Voevuţkaia M. , Cotilevici K., , Belinskaia, Şevciuk K., Leviţkii I. şi alții. 

6 N. SAGANOVA, „Pumcko-Karonnueckaa IleproBr...”, 92-96. Scrisoarea a fost semnată 
de membrii comisiei de audit A. I. Maslovskaia, S.F. Kojinskii, M. Kret, membrii comitetului 
bisericesc 1. Şapoval, 2. Knevskaia, 3. E. Pşemâțkaia, 4. Ţvicla, 5. Nonlalin, 6. lakubovskaia, 
7. Novac, 8. M. Kret, 9. Ţvingailo, 10. N. Knevskaia, 11. Savciuc, 12. Zavadțkaia, 13. 
Gluhani, 14. M. lakubovskii, 15. Stefanov, 16. Şurcova, 17. Mâslițkaia, 18. Karjinskaia, 19. 
Volkova, 20. Prokopov. ANRM, fond. 3305, m .1, d. 43, f. 10. Spre deosebire de textul 
scrisorii cu cerneală, semnăturile au fost făcute cu un creion simplu, ilizibil, lipsesc numele, 
de aceea posibil sunt greşeli la scrierea familiilor. 

64 N. SAGANOVA, „Pumcrko-karonuuecraa IleproBe...”, 105-116; ANRM, fond. 3305, m. 2, 
d. 46, f. 102-103. 

6 Arhiva Diecezei Romano-Catolice Chişinău. A se vedea înțelegerea despre transferul 
capelei armeneşti pentru parohia catolică din Chişinău. 

înfiinţate comunități clandestine. În anii 1960-1970 autorităţile erau îngri- 
jorate îndeosebi de activităţile comunităţilor neînregistrate. Conform datelor 
sovietice, „comunităţile închise sunt încă active şi destul de numeroase”. 
În această perioadă în Bălţi erau 300 de persoane, în Râbnița — peste 200 
de persoane, în Tighina — 100 de persoane, Slobozia-Raşcov şi Creţoaia — 
câte 250 de persoane. Cei mai activi credincioşi veneau la biserica din Chigi- 
nău. În unele familii se ascultau ştirile şi slujbele catolice la Radio Vatican. 

În condiţiile regimului sovietic, activitatea eroică a preoților care au 
activat la Chişinău a creat condiţii pentru păstrarea credinței şi existența 
în continuare a unor comunități catolice clandestine. 


4. Preoţii 


În perioada sovietică, atunci când orice activitate a Bisericii Catolice a 
fost declarată ilegală, o particularitate specifică RSSM a fost aceea că, în 
toate perioadele, puterea a permis activitatea unui păstor, acesta fiind supus 
totuşi supravegherii organelor de Securitate. Preoţii aveau permisiunea de 
a activa doar în parohia Chişinău, iar vizitele în alte localități erau posibile 
numai cu permisiunea specială a împuternicitului, în baza unei cereri spe- 
ciale din partea credincioşilor. Preotul putea obține permisiunea de a merge 
la bolnav sau la cel pe moarte doar în baza unui document semnat de un 
medic. Prin urmare, de cele mai multe ori, preoții mergeau fără permisiune. 

Guvernul sovietic a încercat să schimbe statutul preoților catolici din 
conducători spirituali în „specialişti” pe probleme de cult. Clerul nu mai 
avea dreptul de a-şi exercita misiunea în conformitate cu prevederile cano- 
nice. Ei puteau doar să „răspundă nevoilor religioase ale cetățenilor”. Însă 
preoții nu au acceptat niciodată această limitare ce era în contradicție cu 
vocaţia şi sensul vieţii lor. 


4.1. Părintele Nicolae Şciurek*" 


Părintele Nicolae Şciurek avea 65 de ani în 1940, când a rămas unicul 
responsabil pentru toate parohiile din noua Republică Sovietică Socialistă 
Moldovenească, reuşind ca prin minune să evite represaliile din partea 
autorităților sovietice. Părintele Nicolae Şciurek a rămas paroh de Chişi- 
nău până la sfârşitul vieţii sale. Părintele Stanislav Scudjic, care l-a vizitat 
în Chişinău în 1942, l-a numit „sfântul capelan polonez”88 şi spunea că, 


6 AOPO, fond. 51, m. 31, d. 101, f. 86. 

67 N. SAGANOVA, „Pumeko-Karonuuecraa IleproBe...”, 119-126. 

68 Părintele Stanislav Scudjic s-a născut pe 1 ianuarie 1901 la Cieszyn (Polonia), pe 14 
august 1917 a intrat în Societatea lui Isus, fiind hirotonit preot la Lublin pe 22 aprilie 1930. 
Inainte de cel de-al Doilea Război Mondial a fost superior al iezuiţilor din Stanislav (azi 

„din păcate, astăzi nu există nimeni care s-ar putea ocupa cu beatificarea 
acestei sfințenii atât de profunde”%. 

Părintele Nicolae Şciurek s-a născut pe 6 decembrie 1875" la Odessa, 
într-o familie poloneză săracă şi evlavioasă. A rămas orfan de timpuriu. 
Din copilărie, Nicolae visa să devină preot şi, datorită unui om bogat şi 
binevoitor”, care i-a plătit toţi anii de studii, a absolvit Seminarul Roma- 
no-Catolic din Saratov”. 

La început, a activat în mai multe parohii ale Diecezei de Tiraspol pe 
teritoriul Rusiei şi al Ucrainei“, iar din 1914 episcopul Kessler l-a transfe- 
rat în decanatul basarabean condus de Mons. Marcu Glaser. 

Părintele Scudjic descrie anii dificili de copilărie şi adolescență ai părin- 
telui Nicolae, care s-au reflectat asupra caracterului său, spunând că el 
radia o bunătate deosebită, era sincer şi responsabil, loial Mântuitorului. 

Părintele Nicolae a oferit parohiilor din Basarabia şi RSS Moldoveneas- 
că” 36 de ani de slujire impecabilă față de Dumnezeu şi de popor. Oriunde 
activa, una dintre preocupările sale cele mai importante a fost aceea de a 
ajuta copiii orfani. În oraşul Tighina, acest preot pios, pe lângă munca sa 
de păstor, a adunat în casa parohială 40 de orfani, asigurându-le întreține- 
rea şi educaţia. Om harnic şi plin de sacrificiu, părintele Nicolae reuşea să 
asigure cele necesare pentru orfanii săi prin donațiile oamenilor înstăriți 


Ivano-Frankovsk). În timpul războiului s-a aflat în România, unde ajuta polonezii refugiați. 
In această perioadă a condus activitatea preoţilor polonezi care activau printre polonezii 
din România şi sudul Basarabiei. A fost de două ori în sudul Basarabiei, unde au fost relo- 
caţi forțat locuitorii de pe teritoriile poloneze ocupate în locul coloniştilor germani trimişi 
în 1940 în Germania. În timpul vizitelor la locurile de reşedinţă ale acestor persoane, pen- 
tru a-i ajuta cu alimente şi medicamente, părintele Stanislav Scudjic s-a întâlnit la Chişi- 
nău cu părintele Nicolae Şciurek. După război, părintele Stanislav a lucrat în Austria, 
Franţa, Australia, Anglia şi Germania. Ultimii ani ai vieţii i-a trăit în Cracovia, unde a 
murit pe 26 martie 1980. 

6% S. SKUDRZYK, Wspomnienia wojenne w Polacy w Motdowie mówią o sobie, Lublin 1995, 218. 

70 Data zilei sale de naştere a fost indicată în ancheta completată pe 9.11.1945 de către 
părintele Nicolae Şciurek. 

"1 Numele acestei persoane este necunoscut. 

2 S. SKUDRZYK, Wspomnienia wojenne w Polacy w Motdowie mówią o sobie, Lublin 1995, 216. 

13 Primul loc al slujirii sale în calitate de păstor în 1904 a fost parohia Zaporojie din Die- 
ceza de Tiraspol. Deja în 1905 a fost transferat în parohia Tighina. Între anii 1907-1910, 
părintele Nicolae, prin decizia episcopului Iosif Kessler, a activat la Stavropol. În anii 1911- 
1912 i s-a ordonat să aibă grijă de alimentarea enoriaşilor din Ecaterinoslav (azi Krasnodar). 
Până în anul 1914 a slujit ca paroh la Stavropol. 

4 In 1916 a fost numit paroh de Orhei, unde a fost finalizată noua biserică, sub patro- 
najul proprietarei pioase Cezarina Dolivo-Dobrovolskaia. Aici el a slujit până în 1922, când 
a fost transferat la parohia din Tighina, cu responsabilitatea de a avea grijă de enoriaşii din 
Orhei. In 1924, părintele Nicolae şi Mons. Marcu Glaser au celebrat ritualul de înmormân- 
tare a Cezarinei Dolivo-Dobrovolskaia. 

din localitate, precum şi din colectele enoriaşilor săi, receptivi la soarta 
tristă a orfanilor. Un colonel al armatei poloneze, originar din Chişinău, 
lozef Cocoşinski, a relatat detaliat despre aceasta în memoriile sale”. De 
numele acestui preot sfânt şi dinamic este legată şi construirea în 1924 a 
bisericii din satul Creţoaia. Când în perioada sovietică autoritățile au închis 
biserica, obiectele cele mai de preț au fost duse de către enoriaşi la Chigi- 
nău părintelui Nicolae Şciurek*:. 

După terminarea războiului, părintele Nicolae şi-a folosit anii de preo- 
ție şi de experienţă de viaţă, înțelepciunea şi clarviziunea pentru a conferi 
mişcării catolice din republică o direcţie nouă. În ciuda interdicției stricte 
a autorităţilor de a vizita credincioşii din alte parohii, cu excepția celor din 
Chişinău, părintele Nicolae Şciurek a rămas fidel datoriei sale de păstor. El 
se deplasa constant prin republică, încercând să viziteze toate parohiile şi 
zonele locuite de catolici, deşi nu era în condiții de siguranţă. 

Pe 15 noiembrie 1945 a trimis o scrisoare preşedintelui Consiliului pen- 
tru Cultele Religioase a Comisarilor URSS, în care a raportat că în republică 
activează şapte parohii: Chişinău, Soroca, Bălţi, Tighina, Orhei, Râbnița, 
Raşcov, şi a solicitat permisiunea de a fi părintele spiritual al tuturor cre- 
dincioşilor, nu doar al celor din Chişinău”. Scrisoarea a avut efect şi a dus, 
pentru o scurtă perioadă de timp, la legalizarea unor parohii. 

În acest moment critic a fost dezvăluită o altă latură a darului său pas- 
toral. El a slujit ca un păstor preocupat cu adevărat de viitorul Bisericii şi 
de bunăstarea sufletelor. Părintele Nicolae căuta mereu posibilitatea de a 
invita noi preoți în RSSM, menţinând contacte cu preoţi din alte regiuni 
ale URSS. În 1947, apreciind că pentru a menține o viață normală biseri- 
cească nu poate acționa izolat“, părintele Şciurek a considerat că este necesar 
ca toate parohiile şi comunităţile catolice din RSSM să fie puse în subordi- 
nea unuia dintre cei mai puternici şi influenți episcopi din Uniunea Sovietică, 
arhiepiscopul din Letonia, Antoniu Spiringovici. În acest scop, în 1947 s-a 
adresat autorităților moldoveneşti”? cu propunerea de a transfera catolicii 


15 J. ESKINA, „Ilo cnemam npemmnecrgenHukoB” [„Pe urmele înaintaşilor”], Jfo6puui 
Coeem [Bunul Sfat], Chişinău 2004, nr. 2/IV (38), 21-22. 

16 Ciorna scrisorii părintelui Nicolae Şciurek din 15 noiembrie 1945, adresată preşedin- 
telui Consiliului privind Religiile din cadrul SNK al URSS, este păstrată la Arhiva Diecezei 
Romano-Catolice de Chişinău. 

11 Conexiunea parohiilor de pe malul drept al râului Nistru cu Dieceza Romano-Catolică 
de Iaşi a fost întreruptă, iar parohiile de pe malul stâng care formal erau asociate Eparhiei 
de Kameneţ, practic, de asemenea, nu beneficiau de asistenţa unui episcop. 

18 ANRM, fond. 3305, m. 2c, d. 2, f. 111-112. 

1 ANRM, fond. 3305, m. 2c, d. 4, f. 65. Raportul informaţional despre activitatea Consi- 
liului pentru Problemele Religioase în cadrul SM URSS, pentru RSS Moldovenească, în 
primul trimestru al anului 1948. 

din RSS Moldovenească sub jurisdicția arhiepiscopului Antoniu Spiringo- 
vici. În mod providențial, propunerea sa a fost luată în considerare, însă 
mai târziu. Abia începând cu anul 1974, în parohia Chişinău au început să 
activeze preoți trimişi de către arhiepiscopul de Riga. 

Activitatea părintelui Şciurek, ca un avocat al Bisericii persecutate, s-a 
axat pe păstrarea parohiilor şi a comunităţilor şi s-a manifestat în pregăti- 
rea şi înregistrarea acestora. În 1945 a devenit clar că parohiile înregistrate 
oficial de către autorităţile sovietice vor avea o libertate relativă în celebra- 
rea slujbelor religioase, iar cele neînregistrate, inclusiv grupurile religioase, 
vor fi persecutate. Din acest motiv, părintele Nicolae a fost nevoit să accepte 
condiţiile propuse de autorităţile sovietice cu privire la înregistrarea paro- 
hiilor. Tactica relaţiilor paşnice cu autorităţile a permis legalizarea activi- 
tăţilor în patru parohii, iar în toate celelalte credincioşii au fost organizați 
de către părintele Şciurek astfel încât ei să se poată descurca singuri. Ei 
organizau rugăciunile comune şi, în caz de necesitate, îl chemau pe părin- 
tele Nicolae. 

În timpul vizitelor sale, părintele Nicolae Şciurek spovedea zile de-a 
rândul, celebra sfânta Liturghie, ţinea predici şi administra sfintele sacra- 
mente. Vorbindu-le oamenilor despre schimbările politice, le dădea sfaturi, 
îi instruia cum trebuie organizate rugăciunile în biserici şi capele în absența 
lui, cum să păstreze lăcaşurile lor sfinte. 

Trebuie remarcate eforturile sale pentru înregistrarea comunităţilor 
din localitățile Raşcov şi Creţoaia în anul 1947. Credincioşii din aceste 
sate, fiind speriați de autorităţi, au renunţat să mai insiste şi să ceară auto- 
rităţilor legalizarea lor. Părintele a încercat să-i convingă, dar nu a reuşit, 
numind actul lor un comportament „inconştient” care pune mai presus 
partea materială de cea spirituală. În lupta contra sistemului ateist, această 
cedare din partea credincioşilor săi a fost o înfrângere grea pentru părin- 
tele Şciurek, pe atunci în vârstă de 73 de ani. 

În ciuda tuturor interdicţiilor, părintele Nicolae a continuat să aibă grijă 
şi de credincioşii din afara Chişinăului. Acest lucru este confirmat şi de 
documente. În 1948 părintele Nicolae a primit ordin de la împuternicit să 
nu mai viziteze credincioşii şi să nu mai celebreze serviciile religioase în 
comunităţile neînregistrate din satele Crețoaia şi Ragcov®. 

Pe 6 iunie 1948, catolicii din Moldova au rămas orfani: părintele Nicolae a 
murit pe neaşteptate, pe stradă, în timp ce se întorcea de la un bolnav. Ser- 
viciul de înmormântare a păstorului iubit a avut loc în biserica din Chişinău, 
fiind celebrat de către părintele Francisc Krajewski din parohia Cernăuți. 


80 T, GAIDAMOVICI, „He sa6vrr” [„Nu sunt uitat”], Bunul Sfat, Chişinău 2003, număr 
jubiliar, 19. 

În semn de prețuire, credincioşii şi-au înmormântat păstorul în curtea 
bisericii, chiar lângă sfântul lăcaş. La începutul anilor 1960, când autorită- 
tile au închis biserica, rămăşiţele părintelui au fost reînhumate în cimiti- 
rul armenescăl. 

Atunci când credincioşii din Moldova au rămas fără păstor, a apărut 
riscul de a fi privaţi de legalizarea parohiilor înregistrate, dacă nu vor găsi 
un preot în termen de trei luni. Comisarul a convocat reprezentanţii paro- 
hiilor şi i-a avertizat că fără un preot toate bisericile vor fi închise, iar comu- 
nitatea dizolvată. 

Înspăimântaţi de avertizarea comisarului şi simțind că părintele E. Kra- 
jewski nu va putea să le asigure şi lor asistența spirituală, credincioşii din 
Chişinău au decis să caute singuri un preot. Dar toți preoţii care au rămas 
pe teritoriul URSS erau controlați de KGB*. Credincioşii din Chişinău 
l-au invitat pe pr. Cazimir Lendzion, un călugăr din Congregația Redemp- 
ționiştilor din Lviv (Ucraina). Acesta şi-a început activitatea în octombrie 
1948, dar deja în ianuarie 1949 a fost lipsit de dreptul de a păstori parohia 
Chişinău. La ordinul organelor de securitate ale republicii, care probabil 
primiseră din Ucraina informația că nu ar fi „de încredere”, părintele Cazi- 
mir Lendzion a trebuit să părăsească Chişinăul. 

Părintele Cazimir a fost arestat şi pe 19 august 1952 a fost condamnat, 
în conformitate cu articolul 58-10, de la 2 la 10 ani de muncă, cu privarea 
de drepturi pentru o perioadă de 5 ani. A fost trimis la Usolilag (Soli- 
kamsk). În 1956 a fost eliberat şi a revenit la Sambor, de unde, în 1958, a 
plecat în Polonia, slujind la Glogova, apoi la Gdynia, unde, în 1988, şi-a 
celebrat jubileul de aur al preoţiei“. Din acelaşi motiv, nu a reuşit să înceapă 
serviciul religios în Chişinău nici părintele loan Busik, originar din regiu- 
nea Cernăuți. 


31 ANRM, fond. 3305, m. 2c, d. 4, f. 79-80. 

82 Acest lucru este demonstrat de reamintirea trimisă de la Moscova responsabilului cu 
cultele din Chişinău, în legătură cu absenţa unui preot catolic în Chişinău. Se comunica 
despre necesitatea de a testa pe deplin loialitatea lui înainte de a emite un nou certificat de 
înregistrare şi numai după autorizarea de către Consiliu să se ia decizia cu privire la numi- 
rea sa în parohie. 

8 N. SAGANOVA, „Pumcro-HKaronuuecraa IleproBe...”, 128-129; ANRM, fond. 3305 m. 1, 
d. 41, f. 42-44. 

5 Kuuza namamu. Mapmupono2..., 354. 

85 N. SAGANOVA, „Pumeko-haronuueckaa IleproBe...”, 130-142. 

4.2. Părintele Bronislav Hodanenok 


Începând cu data de 15 august 1949, 24 de ani de slujire preoțească ai 
părintelui Bronislav Hodanenok* au fost petrecuți în Moldova Sovietică, 
departe de locurile natale, departe de Polonia şi de fraţii salezieni. Prietenii 
şi contemporanii săi l-au numit „ambasador în Moldova”, „pâinea cea de 
toate zilele pentru credincioşii săi”. Pentru fidelitatea față de Cristos care 
l-a chemat, istoricii contemporani ai Bisericii îl numesc „preotul-erou”s5. 
Adăugăm la aceasta şi păstrător al credinței. În perioada anihilării struc- 
turilor ecleziastice, în condiţiile urii deschise a ateilor şi ale persecuției 
credincioşilor, el a fost cel care i-a unit pe cei mai tari şi îi întărea în credință. 

Realitatea sovietică, cu ideologia ei atee, l-a impus pe părintele Bronis- 
lav să-şi schimbe naționalitatea şi să treacă sub tăcere multe lucruri atunci 
când completa autobiografiile oficiale şi în cadrul anchetelor*?. O atenţie 
deosebită era acordată de către organele de Securitate descoperirii preoți- 
lor-călugări şi preoţilor de origine poloneză, activitatea cărora era conside- 
rată ca una antinaţională. Vocaţia sa şi deviza „A-i salva pe alții şi pe sine”, 
despre care a scris în cererea sa de a fi admis la Ordinele sacre”, părintele 
Bronislav le-a descoperit de timpuriu şi le-a rămas fidel până la sfârşit. De 
aceea a şi rămas în URSS, pentru a oferi hrană spirituală credincioşilor, şi 
nu a plecat în Polonia împreună cu confrații din congregaţie. 

Pe 31 octombrie 1949, autorităţile i-au emis părintelui Bronislav Hoda- 
nenok, preot salezian de origine poloneză, născut pe actualul teritoriul al 
Bielorusiei, un certificat prin care i se permitea oficial să slujească în paro- 
hia Chişinău, certificat ce era valabil numai pentru un an, pe care era 
obligat să şi-l prelungească anual. Astfel, soarta credincioşilor depindea de 
decizia împuternicitului. Refuzul acestuia de a prelungi certificatul putea 


s Părintele Bronislav Hodanenok s-a născut pe 17 noiembrie 1910 în localitatea Pre- 
meany din regiunea Ghermanovici, gubernia Vilensk. Părinţii săi, Bernard Kazimirovici 
Hodanenok şi lozefa Kazimirovna (născută Rogovaia), erau țărani şi dispuneau de şapte ari 
de pământ. Familia era numeroasă. Mezinul familiei, Cazimir Hodanenok, chemat la arme 
în Armata Roşie în anul 1940, a murit pe front în anul următor, în lupta de sub Opocik, 
regiunea Kalinin. Unul dintre fraţi, împreună cu familia, după încheierea războiului, s-a 
transferat în Polonia. De familia sa rămasă în URSS părintele Bronislav se îngrijea singur. 
Mama, fratele, nepoata şi alte rude au fost aduse la Chişinău. 

57 W. ZUREK, Jeńcy na wolności. Salezjanie na terenach byłego ZSRR po II wojnie 
światowej, Kraków 1998, 33, 39, 48. 

8 In Arhiva Diecezei Romano-Catolice de Chişinău se păstrează două exemplare ale 
autobiografiei părintelui Bronislav Hodanenok, scrise pe 2 septembrie 1949 şi 18 august 
1969, precum şi anchetele completate pe 3 august 1949, 31 octombrie 1949 şi 18 iunie 1968. 
Toate documentele sunt semnate de către părintele Bronislav. 

89 W. ZUREK, Jeńcy na wolności. Salezjanie na terenach byłego ZSRR po II wojnie 
światowej, 39. 

% ANRM, fond. 3305, m. 2c, d. 7, f. 136-137. 

atrage după sine diferite neplăceri de ordin personal, inclusiv condamna- 
rea şi trimiterea sa în lagăr. 

La fel ca şi ceilalți preoţi din URSS, părintele Bronislav, în pofida faptu- 
lui că era cetățean al țării, nu avea, de fapt, drepturi depline. Neavând 
dreptul să se ocupe şi de credincioşii din alte parohii, conform legii sovietice 
cu privire la culte, el nu putea să se deplaseze liber pe teritoriul țării, nici 
măcar în interes personal, decât cu permisiunea împuternicitului. Orice 
plecare a sa, acasă sau în vizită la alți preoţi, era strict controlată de către 
organele Securităţii de stat?!. Orice activitate a părintelui Bronislav era 
ținută sub observaţie. 

După repetate şi insistente rugăminţi ale părintelui Bronislav, în anul 
1950, împuternicitul i-a permis o deplasare la Bălți pentru câteva zile. În 
acest timp, în afară de înmormântări, pr. Bronislav a botezat 15 şi a spove- 
dit mai mult de o mie persoane”. 

În toamna anului 1950, în timpul celei de-a doua vizite la Bălţi, la bise- 
rică au venit pentru a se spovedi şi împărtăşi mai mult de două mii de 
credincioşi”. Acest fapt arată că preotul îşi organiza activitatea prin inter- 
mediul animatorilor comunităţilor şi parohiilor din raioanele din nord ale 
republicii. 

În această perioadă, părintele Hodanenok încă mai este destul de sincer 
în discuţiile sale cu împuternicitul. El, de exemplu, îşi expune atent păre- 
rea despre necesitatea stabilirii unei legături cu o episcopie catolică şi sub- 
ordonării parohiilor moldoveneşti față de aceasta?. O asemenea afirmație 
nu a putut să nu-l sperie pe împuternicit, care avea cu totul alte planuri, şi 
anume închiderea tuturor bisericilor catolice din republică. Din acest mo- 
tiv, părintelui Bronislav i-a fost interzis să părăsească Chişinăul. 

Drept urmare, părintele Bronislav şi-a schimbat comportamentul. Edu- 
cat, politicos şi foarte tacticos după caracter, el a devenit mai atent în acți- 
uni şi mai puţin deschis în discuţii. Cererile sale adresate împuternicitului 
erau însoțite de acum de numeroasele cereri ce veneau din partea credin- 
cioşilor din Soroca, Bălți, Râbnița, Raşcov, Tighina şi alte localități. De 
obicei, la aceste cereri el primea dreptul de a se deplasa, însă era obligat să 
se rezume numai la cazurile pentru care a fost chemat şi pentru care a 
primit aprobare. În unele cazuri era necesară prezentarea certificatului 
medical care atesta starea gravă a sănătății persoanei care cerea vizita 
preotului*. 


% ANRM, fond. 3305, m. 2c, d. 6, f. 14-15. 

% ANRM, fond. 3305, m. 2c, d. 8, f. 191. 

% ANRM, fond. 3305, m. 2c, d. 6, f. 15. 

% ANRM, fond. 3305, m. 2c, d. 7, f. 90; documentul datează din 16 octombrie 1951. 

95 W, ZUREK, Jeńcy na wolności. Salezjanie na terenach byłego ZSRR po II wojnie światowej, 50. 

Părintele Bronislav era nevoit să viziteze credincioşii din alte localități 
folosind diferite mijloace de transport, inclusiv o motocicletă procurată 
anume în acest scop. Cu timpul, părintele a elaborat diferite reguli pentru 
vizitele sale, pentru ca toți oamenii să ştie dinainte cum trebuie să proce- 
deze. De exemplu, în aceeaşi zi părintele reuşea să facă o înmormântare, să 
boteze şi să cunune. Celebra Liturghia în casa unui enoriaş, spovedea, pri- 
mea examenul celor care doreau să se cunune şi se întâlnea cu copiii care 
se pregăteau pentru prima Sfântă Împărtăşanie. 

Părintele Stanislav 'Toporek, un preot din Lituania, prieten vechi al pă- 
rintelui Bronislav, i-a caracterizat activitatea de păstor al sufletelor prin 
cuvintele: „Dacă nu puteţi veni voi la mine, voi merge eu la voi”. Când îl 
vizita pe prietenul său, pr. Stanislav mergea la credincioşi împreună cu el 
fără permisiunea împuternicitului. El a şi descris una dintre aceste vizite. 


Am mers la o bolnavă într-un sat la 120 km de capitală. După sosire, am aşteptat 
vreo câteva ore până oamenii s-au întors de la câmp. Apoi, am început să spo- 
vedim; împreună am spovedit 22 de oameni. La sfârşit, pr. Bronislav a celebrat 
sfânta Liturghie. A slujit pentru toți: catolici şi ortodocşi, nemți, moldoveni şi 
polonezi. Aceasta era o muncă de misionar după exemplul Apostolului Paul... 


În relaţiile sale cu autorităţile era foarte atent şi acest fapt i-a permis să 
lucreze aici atât de mult timp*. 

În timpul activității părintelui Bronislav în Moldova, autorităţile şi-au 
continuat politica de închidere a bisericilor catolice. La sfârşitul anilor '50 
şi în anii '60, noul lider al URSS, N. Hruşciov, dorea „să facă ordine” în 
activitatea organizațiilor religioase, care încetineau, după părerea sa, îna- 
intarea poporului spre comunism. În aprilie 1962 a fost închisă şi sigilată 
biserica din Bălți. În pofida numeroaselor petiţii, vizite la Chişinău, audi- 
enţe la cabinetele miniştrilor şi a scrisorii către N. Hruşciov, nu s-a reuşit 
anularea hotărârii cu privire la închiderea bisericii. Pe 14 ianuarie 1963 au 
fost adoptate hotărârea închiderii bisericii din Chişinău şi trecerea ei în 
inventarul şcolii vecine, construită pe locul clădirii casei parohiale care 
fusese distrusă. Părintele Bronislav i-a sfătuit pe credincioşi să plece la 
Moscova după dreptate, şi astfel, trei delegaţi, Sigismund Rudniţkii, Şte- 
fan Ponceak şi Teofillia Monițkaia, au reuşit să obțină păstrarea parohiei 
şi alocarea altei clădiri pentru celebrarea liturghiilor. 

Un control deosebit de sever se făcea asupra modului în care erau edu- 
cați copiii şi tinerii. Legile sovietice interziceau organizarea de grupuri şi 
cercuri cu caracter religios, precum şi liturghiile speciale pentru copii şi 
tineri. Era, de asemenea, interzisă crearea uniunilor literare, sportive şi de 
alte tipuri — excursii, biblioteci şi săli de lectură pentru tineri. În anul 1950 


% W, ZUREK, Jeńcy na wolności. Salezjanie na terenach byłego ZSRR po II wojnie światowej, 50. 

părintele Bronislav a pregătit un grup de copii pentru prima Sfântă Împăr- 
tăşanie, ceea ce a atras atenţia împuternicitului*, care a dat indicaţii severe 
de a nu se mai permite copiilor să fie învățați şi pregătiţi de către preot. 

În această perioadă era categoric interzisă frecventarea bisericii. Împu- 
ternicitul Sovietului pentru problemele cultelor, lucrătorii Sovietelor locale 
de deputaţi ai muncitorilor, activiştii de partid şi comsomoliştii informau 
conducerea şcolilor despre frecventarea bisericii de către copii şi adoles- 
cenți. Şcolilor le erau transmise liste cu elevii care cântau în cor sau care 
participau la liturghii în calitate de ministranţi sau adorante. Uneori chiar 
profesorii veneau la biserică pentru a-i „căuta” pe elevi”. În şcoli, pentru 
propaganda atee individuală, era ținută evidenţa familiilor religioase. Sar- 
cina de bază a colectivului pedagogic consta în neutralizarea influenţei fami- 
liilor religioase asupra educației copiilor din aceste familii şi a celor din 
familiile necredincioase. 

In vara anului 1958, în ajunul sărbătorii Trupul şi Sângele Domnului, 
părintele Bronislav a spovedit la Bălți 70 de copii care primeau în ziua urmă- 
toare Sfânta Împărtăşanie. În urma acestei sărbători, autorităţile l-au acu- 
zat pe preot de încălcarea legislaţiei cu privire la culte. În afară de necesi- 
tatea achitării unei amenzi, părintelui Bronislav i-a fost din nou interzis să 
viziteze alte oraşe. Cel mai des, preotul era acuzat că ar forța părinții să-i 
aducă pe copii şi adolescenţi la biserică, că îi atrage să participe la serviciul 
de ministranți şi corişti, că îi obligă să învețe rugăciuni şi să studieze cate- 
hismul. În pofida acestui fapt, părintele Bronislav nu a încetat să lucreze 
cu tinerii săi credincioşi. Ei se adunau în secret în grupuri mici în casele 
credincioşilor sau în alte locuri, autorităţile nereuşind întotdeauna să con- 
troleze această activitate. În unele regiuni copiii erau pregătiți şi de părinţi 
sub îndrumarea părintelui Bronislav%*. 

E posibil ca, în această slujire asiduă, dificilă şi plină de sacrificii, părin- 
tele Bronislav să fi căzut uneori pradă dezamăgirilor, însă nu s-a oprit nicio- 
dată. Când îi era greu încerca să găsească ajutor la confrații săi preoți sau 
se înconjura cu persoane din rândul enoriaşilor care îl ajutau. „Părintele 
Bronislav era preot prin chemarea lui Dumnezeu, oamenii, pur şi simplu, 
se lipeau de el. El se afla întotdeauna printre oamenii pe care îi iubea foarte 
mult” — spune enoriaşa Magdalena Miotla. 

Părintele Bronislav era un om învăţat şi talentat, cu o gamă largă de 
preocupări îndreptate predominant spre perfecţionarea slujirii lui Dumnezeu 


% ANRM, fond. 3305, m. 2c, d. 5, f. 29. 

% O aa0auax no ycuneHnuro KOHMpDONS 3a COGnTODenuem 3aK0nodamenbema 0 KYADMAX 8 
ceeme pewenuŭ uronberozo nnenyma HK HIICC [Cu privire la sarcinile pentru intensificarea 
controlului asupra respectării legislaţiei cultelor în lumina deciziilor şedinţei din iunie a 
CC al PCUS ], Moscova 1963, 26. 

% ANRM, fond. 3305, m. 2c, d. 7, f. 51-52. 

şi sufletelor. Era pasionat de muzică şi depunea un efort considerabil pentru 
ca sunetul solemn al orgii şi cântarea corului să înfrumuseţeze slujbele din 
biserică. Colecţia de partituri muzicale în limba latină şi germană care erau 
folosite la sfintele Liturghii în acea perioadă se păstrează parțial până în 
ziua de azi. El însuşi selecta şi invita organiştii. În diferite perioade, la bise- 
rica din Chişinău au activat ca organişti Irena Verşilovskaia (1955-1957) şi 
Vaclav Ciatîrnovskii (din 1957) din Lituania, Teofilia Monițkaia din Moldova 
(din 1965). 

Părintele era interesat de sculptură şi a învățat arta plastică a formelor 
mici. Din amintirile enoriaşilor din Chişinău este cunoscut faptul că la 
Crăciun se construia un mic presepiu ale cărui figuri erau turnate din gips 
şi pictate personal de către părintele Bronislav. În rarele momente când 
avea timp liber, se ocupa cu repararea ceasurilor vechi!%, îi plăcea să meş- 
terească şi să-şi repare singur motocicleta. Fiind pasionat de artă, picta 
uneori tablouri cu subiecte religioase. Unul dintre ele, de dimensiuni mari 
— „Isus în mormânt” —, este expus anual în biserică în Vinerea Patimilor!!. 

Este important de menţionat aici munca depusă de părintele Bronislav 
la scrierea istoriei parohiei Chişinău. Un mic număr de manuscrise ne per- 
mit să presupunem că în lucrarea sa, scrisă în limba polonă, pr. Bronislav 
utiliza materiale care se păstrau în arhiva dispărută a parohiei Chişinău!%?. 

Părintele Bronislav a trăit o viață fructuoasă, plină de suferințe, dar şi 
de bucurii. Munca neobosită şi grea, plecările şi vizitele permanente, încor- 
darea nervoasă au avut ca rezultat o boală gravă: cancer. El şi-a încheiat 
drumul pământesc pe 25 noiembrie 1973, la ora 1 noaptea, în sărbătoarea 
lui Cristos, Regele Universului. Cel care l-a spovedit înainte de moarte a 
fost prietenul şi confratele său de congregaţie, preotul salezian din Odessa, 
părintele Tadeusz Hoppe, care i-a organizat şi înmormântarea, fiind ajutat 
de credincioşii parohiei Chişinău. Părintele Bronislav a plecat la Dumne- 
zeu la vârsta de 63 de ani, când a împlinit 41 de ani de călugărie şi 32 de 
ani de preoție. 


4.3. Părintele Vladislav Zavalniuc 


Pe la mijlocul anilor '70, lupta credincioşilor din Moldova pentru drep- 
turile lor la exercitarea liberă a cultului s-a intensificat semnificativ. E ne- 
cesar de menţionat aici că în aceşti ani a crescut mişcarea disidenților în 
URSS, inclusiv în rândurile catolicilor. În lupta pentru drepturile credin- 
cioşilor, tonul era dat de către Lituania. 


1% Din amintirile Ianinei Poncek şi Alfredei Hodanenok, nepoatele părintelui Bronislav. 

101 Din amintirile Ianinei Poncek, înregistrate de către autor. 

102 Arhiva parohiei Chişinău a fost pierdută după distrugerea bisericii din Chişinău de către 
cei care învățau la şcoala de alături, construită în 1963 pe locul casei parohiale demolate. 

Prin venirea la parohia Chişinău a tânărului şi curajosului preot Vladislav 
Zavalniuc (1974-1979), de naţionalitate polonă, originar din Ucraina, a înce- 
put şi în Moldova o puternică mişcare de reînviorare a credinței, care a 
entuziasmat tineretul şi a făcut să crească numărul credincioşilor. 

Părintele Zavalniuc a reuşit în scurt timp să-i unească strâns pe credin- 
cioşi în jurul său şi i-a convins prin propriul exemplu că trebuie să lupte 
pentru drepturile lor. Biserica a existat întotdeauna în sufletele credincioşilor, 
dar acum a venit timpul când ea trebuia să iasă în societate. Catolicii din 
Moldova au început să se împotrivească cu mult curaj regimului comunist. 

Determinarea păstorului, dorința de a ajuta pe fiecare, de a deschide 
fiecăruia calea spre mântuire, îi făcea pe credincioşi să-şi aducă tot mai des 
copiii la biserică, să nu se teamă de pedepse. Părintele Vladislav a unit în 
jurul său tineretul, ceea ce a contribuit la creşterea numărului tinerilor. 
Trebuie să menţionăm că aceştia erau cei care au fost botezați în copilărie 
de către pr. Bronislav. După cum îşi aminteşte credincioasa Anelia Obreja 
din Stăuceni, „părintele Vladislav ni l-a descoperit pe Dumnezeu care ne 
iubeşte pe fiecare. Când s-a organizat serviciul adorantelor, am simţit mai 
mult apropierea de Dumnezeu, am înțeles că Dumnezeu se descoperea 
tuturor, nu numai tineretului, ci şi celorlalți din jur”. 

El organiza, fără frică de autorităţi, vizite la parohiile din Ucraina cu 
ocazia sărbătorilor religioase. Invita în Moldova preoţi din Ucraina şi 
Ţările Baltice, printre care păstori cu experienţă care au trecut prin lagăre 
şi exil. Aceştia veneau ascunzându-se de autorităţi, dat fiind faptul că şi 
acest lucru era interzis, şi inspirau cu predicile lor nu doar la păstrarea 
credinței în Dumnezeu, ci convingeau că ei nu sunt „întunecaţi, cu viziuni 
retrograde, cu rămăşiţe burgheze”, cum trâmbița propaganda sovietică, ci 
sunt cetățeni ai împărăției lui Dumnezeu. Prin urmare, nu trebuie să se 
teamă şi să-şi ascundă apartenenţa la Biserica Catolică. 

In multe locuri părintele Vladislav crea grupuri de tineri cateheţi, gru- 
puri de studiere a limbii polone, de pregătire a ministranților şi adorante- 
lor. Trebuie să menționăm că, din punctul de vedere al legislaţiei sovietice, 
pentru asemenea încălcări ale legii cu privire la culte, în anii '40-'50 auto- 
rităţile trimiteau în Gulag, în anii '60 privau de dreptul de a sluji legal, 
adică retrăgeau „certificatul” de înregistrare. 

În această perioadă, enoriaşii din satul Slobozia-Raşcov au cerut de 
mai multe ori autorităţilor ori să le dea biserica din localitatea vecină, Raş- 
cov, pentru celebrarea liturghiilor, ori să li se permită să construiască o 
biserică în sat. Întrucât nu au primit nici un răspuns, şi-au înălțat fără 
aprobare un lăcaş sfânt. Construcţia se desfăşura sub conducerea părintelui 

Vladislav!%. Din păcate, această biserică a fost distrusă în mod barbar cu 
buldozerele de către forțele armate. Mai mulți credincioşi au fost reținuți, 
iar trei dintre ei au fost judecaţi şi condamnaţi!“. Cu toate acestea, părin- 
tele Vladislav a reuşit să-i țină uniţi pe credincioşi şi le-a oferit sprijinul 
său spiritual. 

Vestea demolării bisericii a ajuns curând la toți catolicii din Moldova. 
Acest fapt, în mod paradoxal, le-a dat tuturor mult curaj. Nemulțumindu-se 
doar cu vizitele periodice ale părintelui Vladislav, credincioşii din satul 
Ivanovka, raionul Râbnița, s-au adresat autorităţilor de nenumărate ori cu 
rugămintea de a permite celebrarea regulată a slujbelor. Ca răspuns, sovi- 
etul sătesc a luat hotărârea de a nu-i permite părintelui Vladislav să intre 
pe teritoriul satului. 

Părintele V. Zavalniuc nu s-a descurajat, aducându-şi ajutoare noi. În 
1975 a chemat din Lituania surorile Congregaţiei Surorilor lui Isus Euha- 
risticul, Gemma şi Aloisa, care au organizat la Chişinău şi în alte localități 
grupuri de catehizare a copiilor şi tinerilor. Tot atunci, surorile au găsit în 
Moldova şi discipole. Actualmente, această congregaţie este recunoscută 
de către autoritățile Moldovei, călugărițele activând într-o casă de copii din 
Chişinău, ocupându- -se şi cu catehizarea'%. În 1977-1978, chemării părin- 
telui Bronislav i-au răspuns surorile Congregaţiei Sfântului Cazimir, tot 
din Lituania, care s-au stabilit la Bălți şi activau în secret şi în satele Petro- 
pavlovca, Stârcea, Grigorăuca, Raşcov şi în oraşul Râbnița. 

Activitatea părintelui Vladislav era în atenția KGB, a miliției, a miliției 
rutiere, iar predicile sale, în special în Chişinău, erau interceptate regulat 
şi analizate de către personalul diviziei de ateism a Academiei de Ştiinţe a 
RSSM şi de către activişti din alte organizații ateiste. La liturghiile dumi- 
nicale din capela cimitirului veneau atât de mulți oameni, încât uneori nu 
încăpeau nici în interior, nici în curte. Împuternicitul le-a interzis catolicilor 
care nu locuiesc în Chişinău să vină la biserică, motivând că acea capelă este 
mică. Părintele paroh a reacționat la această interdicție printr-un protest!%. 

Credincioşii au venit în apărarea păstorului lor. În grupuri de la trei 
până la 15 persoane, ei mergeau în mod repetat pe la diverse organizaţii 


1% După un proiect analog a fost ridicată biserica din apropiere de Bar (Ucraina), unde 
slujea pe atunci prietenul părintelui Vladislav, părintele Bronislav Bernadskii, azi episcop 
de Odessa şi Simferopol. Din amintirile episcopului Bronislav Bernadskii, înregistrate de 
către N. Saganova în 2008. 

104 Jų, POGREBNAIA, „Pernurunosnaa xu3Hr» cena CnoGosua-PamnroB Kamenckoro paiona. 
1917-1979 rr.” [,„Viaţa religioasă a satului Slobozia-Raşcov din regiunea Kameneţ. 1917- 
1979”], Analecta catholica, III, Chişinău 2008, 272-274. 

105 A. MARGOŞENA, lyme xK caywcenuo LocnoOy. Bocnomuntatua sanncannbie H.CaranoBoiă 
B 2008 r [Calea spre slujirea Domnului. Amintiri înregistrate de N. Saganova în anul 2008]. 

10% Tu. POGREBNAIA, Penuzuoanaa wcusnb cena Caobosua-Pawkoe..., 274. 

guvernamentale, solicitând să fie stopată persecutarea preotului. Despre 
persecutarea catolicilor în Moldova se vorbea la posturile de radio „Vocea 
Americii”, „Radio Vatican”, „Europa Liberă”, „Deutsche Welle”. În presa 
occidentală erau publicate materiale care reflectau situația credincioşilor 
catolici”. 

Autoritățile de la Chişinău au informat în mod repetat Consiliul pentru 
Religii din cadrul Consiliului de Miniştri al URSS despre activitățile pr. 
Vladislav Zavalniuk. Numai în anul 1977 ei au solicitat de două ori ca acesta 
să fie scos în afara legii şi, în cele din urmă, în 1979, părintele V. Zavalniuk 
a fost expulzat din Moldova. Este semnificativă fraza din una dintre notele 
sale explicative: „... am mers şi voi merge să spovedesc bolnavii şi să sati- 
sfac nevoile lor spirituale. Dacă îmi luaţi permisul, voi pleca la Riga şi las 
oamenii să vă enerveze, ca să le daţi un alt preot. Dar orice alt preot va 
proceda la fel ca şi mine”. 

În ciuda distrugerii barbare a bisericii construite de către credincioşii 
din Slobozia-Raşcov, a condamnării ziditorilor şi a expulzării din republică 
a pr. V. Zavalniuk, zelul în rândul credincioşilor catolici nu a scăzut. Numai 
amenințarea cu închiderea unicei parohii care activa legal în Chişinău a 
forțat credincioşii să schimbe strategia de luptă cu autorităţile sovietice, 
sub conducerea preotului nou-sosit de la Riga, pr. Cazimir Sosnovskii. O 
dată cu începutul fenomenului de „perestroika”, situaţia catolicilor în Mol- 
dova a început să se îmbunătățească. 

În concluzie vreau să spun că secolul al XX-lea a dat Bisericii numeroşi 
martiri pentru credință, episcopi, preoţi şi laici; ei toți sunt slujitorii lui 
Dumnezeu şi noi încercăm să ne asigurăm că mărturia credinţei lor nu se 
va pierde în Biserica noastră. 


107 Tu. POGREBNAIA, Penuzuosnaa wcusnb cena Caobosua-Pawkoe..., 274. 


